ועדת הכנסת, כנסת 20, פרוטוקול מספר 212, 2017-01-30 14:15

יואב קיש: שלום לכולם, אני פותח את הדיון.

יואב קיש: לגבי סעיף ב' – לא נדון בו היום.

יואב קיש: אנחנו דנים רק בסעיף א' – והוא: קביעת סדרי הדיון בהצעת חוק להסדרת ההתיישבות - - -

אוסאמה סעדי: כבר טענתם שזה נושא חדש - - -

יואב קיש: לא היתה טענה, בסוף היא לא הוגשה, ולכן – אין.

יואב קיש: לא הגענו לזה.

יואב קיש: אנחנו מדברים על קביעת סדרי דיון.

יואב קיש: אנחנו בסיטואציה שחוק ההסדרה הוא חוק, כפי שאנחנו רואים גם ממה שקורה פה, בכנסת, כולל בוועדה עצמה עם מאות הסתייגויות ואם לא נחיל סדרי דיון כאן עשינו חשבון שמדובר ב-36 ימים.

יואב קיש: נכון?

<קריאה: 38.

יואב קיש: 38 ימים של נאומים.

יואב קיש: ברור שלא זו מטרת החקיקה, לא בכנסת הזו ולא בכנסת אחרת או - - -

<קריאה: באמת?

<קריאה: ואני חשבתי לתומי שזו מטרת - - -

יואב קיש: בואו נגיד ככה – הרי תמיד אומרים לי שהגלגל יתהפך, תחשוב מה תעשה אם אתה תהיה האופוזיציה.

יואב קיש: אז אני אומר: תחשבו אם תהיו בקואליציה, מה שכנראה לא יקרה, אז נראה לי - -

<קריאות: - - -

יואב קיש: - - נראה לי ש-38 ימים של הסתייגויות זה לא ריאלי.

יואב קיש: החוק הזה הוא חוק מיוחד - - -

מרב מיכאלי: החוק הזה הוא לא ריאלי.

מרב מיכאלי: זו בדיוק הנקודה, זה חוק לא ריאלי, אדוני.

<קריאות: - - -

מרב מיכאלי: אני רוצה להגיד שאנחנו קיבלנו פנייה מהיועץ המשפטי לכנסת שאני מאוד מעריכה אותו, כמובן.

מרב מיכאלי: גם הוא הפנה את תשומת ליבי וצריך להגיד שהעובדה שיש לנו 38 ימי דיבור היא תוצאה של עבודה מאוד רצינית וטובה של חברות וחברי המפלגות באופוזיציה שישבו בוועדה והגישו את ההסתייגויות האלה - - -

יואב קיש: זו דעתך הסובייקטיבית.

מרב מיכאלי: לא.

מרב מיכאלי: זו דעתי המקצועית, הפרלמנטרית, היסודית מאוד.

מרב מיכאלי: לכן אנחנו החלטנו להסתפק במקום ב-38 ימי דיבור רק ב-7 ימי דיבור, כשאתם בלאו הכי מבקשים לדחות את הדיון בשבוע.

מרב מיכאלי: אז אמרנו – 7 ימי דיון שהם 7 ימי כנסת.

מרב מיכאלי: זו הצעתנו ואם - - -

יואב קיש: לא הבנתי מה המשמעות של ה-7 ימי כנסת.

מרב מיכאלי: 7 ימי כנסת שבהם נדבר.

מרב מיכאלי: לא, לא, לא.

מרב מיכאלי: אנחנו נוכל לדבר 7 ימי כנסת ולנמק את ההסתייגויות שלנו ולקיים את ההצבעה במהלכם, בעוד שבוע.

יואב קיש: זאת אומרת שהכנסת לא תעשה דבר במהלך 7 ימים, שזה, למעשה, שבועיים בגדול, מלבד - - - שאני אבין – זו הצעת הפשרה שאתם מציעים לנו?

מרב מיכאלי: סליחה, זה לרדת מ-38 ימים ל-7.

מרב מיכאלי: מישהו שיעשה לי את החשבון.

<קריאות: - - -

אוסאמה סעדי: 7 ימי עבודה.

מרב מיכאלי: ברשותך, אדוני – לסיום.

מרב מיכאלי: אני חוששת ברצינות שאנחנו באופוזיציה מתייחסים לעבודת החקיקה – לפעמים זה נראה שאנחנו מתייחסות לעבודת החקיקה הרבה יותר ברצינות מאשר הקואליציה והממשלה.

מרב מיכאלי: חלקם נרחבים מהקואליציה אומרים בריש גלי – אנחנו נצביע בעד החוק הזה כי הוא בכלל ייפסל בבג"ץ.

מרב מיכאלי: אנחנו בונים על זה שהוא ייפסל בבג"ץ.

יואב קיש: כולם אומרים את זה?

יואב קיש: אני לא שמעתי אף אחד מהקואליציה אומר את זה.

קארין אלהרר: ליברמן אמר את זה בישיבת הסיעה.

יואב קיש: אז תגידי את זה לליברמן.

קארין אלהרר: לא רק ליברמן.

קארין אלהרר: תשאל את ראש הממשלה שלך מה הוא אומר.

מרב מיכאלי: בדיוק.

מרב מיכאלי: ראש הממשלה שלך שאומר שהחוק הזה - - -

<קריאות: - - -

יואב קיש: אני לא אנהל פה דיון בצעקות.

מרב מיכאלי: ראש הממשלה אמר שהחוק הזה יביא אותנו להאג, אנחנו באופוזיציה לוקחות ולוקחים ברצינות את הדברים האלה.

מרב מיכאלי: אנחנו לוקחים ברצינות את הסירוב של היועץ המשפטי לממשלה להגן על החוק הזה היה והוא יעבור, ולכן המאבק שלנו נגדו הוא כל כך משמעותי כי אנחנו באמת לצערי מתנדבות ומתנדבים פה להציל לא אתכם אלא את מדינת ישראל מהנזק שהחוק הזה יגרום לו.

יואב קיש: אני מקריא את הסעיף שאנחנו מדברים עליו – סעיף 98(ה) – סדרי דיון מיוחדים: "בדיון בהצעת חוק תקציב המדינה ובמקרים אחרים יוצאים מן הכלל רשאית ועדת הכנסת לקבוע סדרי דיון מיוחדים, לרבות קביעת מסגרת הדיון וזמני הדיבור".

יואב קיש: אני חושב שאנחנו בהחלט עוסקים בנושא של מה שנקרא – מקרים אחרים יוצאים מן הכלל.

קארין אלהרר: למה אתה חושב - - -

יואב קיש: הרגע נמקה את זה חברתך מהסיעה.

קארין אלהרר: למה אתה חושב?

קארין אלהרר: אתה לא יכול - - -

יואב קיש: ברור לך, ולו רק לפי התנהלות האופוזיציה בעניין הזה שאנחנו מדברים על מקרה יוצא מן הכלל.

מרב מיכאלי: איך לפי התנהלות האופוזיציה, כשאתם הם אלה שמביאים את זה מהיום להיום?

מרב מיכאלי: נותנים לעצמכם פטור מחובת הנחה מראש.

מרב מיכאלי: באמת.

<קריאות: - - -

יואב קיש: אתם תקבלו זכות דיבור.

יואב קיש: היועץ המשפטי של הכנסת, בבקשה.

איל ינון: כבוד היושב-ראש, חברי הוועדה הנכבדים.

איל ינון: אני רוצה לעדכן אתכם במכתב שהוצאתי לפני כשעה ליושב-ראש הכנסת בעקבות שאלה שנשאלתי, האם הוועדה המשותפת שעוסקת בחוק ההסדרה רשאית לקיים ישיבת הצבעה על הרביזיות בזמן ישיבות הסיעה.

איל ינון: כתבתי כך: "תקנון הכנסת אינו מתייחס לקיום ישיבות ועדה במקביל לישיבות הסיעות, ואולם נוהג הוא בכנסת מימים ימימה כי שעות הצהריים של יום שני מוקדשות לישיבות סיעות שהן מוסד בכנסת וכי אין מקיימים בשעות האלה ישיבות של הוועדות, וכידוע, בכנסת לנוהג יש מעמד משפטי, ראו סעיף 19 לחוק יסוד: הכנסת.

איל ינון: עמדתי היא, אפוא, כי יש להקפיד על נוהג זה ואין לזמן ישיבות ועדה לשעות שבהן מתקיימות ישיבות הסיעות.

איל ינון: על אחת כמה וכמה נכונים הדברים כשמדובר בישיבה המוקדשת כולה להצבעות בהצעת חוק מעוררת מחלוקת כמו הצעת החוק שבנדון, שבוודאי תיבחן, אם תאושר, לא רק במישור המהותי אלא גם במישור ההליכי.

איל ינון: עוד אציין כי בקיום ישיבה של הוועדה המשותפת בזמן ישיבות הסיעות יש כדי ליצור תקדים שיפגע, בסופו של יום, בכל חברי הכנסת והסיעות, וכבר היום ביקש יושב-ראש ועדה אחרת לקיים ישיבות חקיקה בזמן ישיבות הסיעות.

איל ינון: אשר על כן, כאמור, אין לקבוע את ישיבת הוועדה המשותפת או כל ישיבה של ועדה אחרת בזמן ישיבות הסיעה בימי שני בצהריים, אלא בהסכמה בין הקואליציה לאופוזיציה".

איל ינון: עד כאן לגבי הניסיון לכנס היום בצהריים את הוועדה המשותפת כדי להצביע על הרביזיה.

אוסאמה סעדי: - - -

יואב קיש: לא, לא.

יואב קיש: אני רוצה לשמוע אותו.

יואב קיש: אתה תקבל זכות דיבור.

אוסאמה סעדי: שאלה בהמשך לחוות דעתו על קיום ישיבות - - -

<קריאות: - - -

דוד ביטן: לא, לא.

דוד ביטן: זה לא מה שסוכם.

דוד ביטן: סוכם אתם שנתחיל את הדיון ונגלוש לעד שנסיים את זה.

<קריאות: - - -

איל ינון: שנייה, שנייה אחת.

איל ינון: תנו לי להמשיך.

איל ינון: עכשיו אני עובר לסדרי הדיון בעניין הדיון במליאה.

איל ינון: בנושא סדרי הדיון.

איל ינון: תראו, אין ספק שאחד הכלים העיקריים הפרלמנטריים העיקריים של האופוזיציה, הלגיטימיים והמקובלים, זה יצירת פיליבסטר באמצעות הסתייגויות, במליאת הכנסת, להצעת חוק, ודאי הצעת חוק קונטרוברסאלית שעליה אנחנו דנים.

איל ינון: מצד שני, אי אפשר.

איל ינון: גם בזה צריך איזושהי מידה, ואי אפשר לחרוג באופן קיצוני.

איל ינון: אני פניתי למרכזת האופוזיציה ויושבת-ראש סיעת המחנה הציוני, ואמרתי לה שלאור העובדה שמדובר בהסתייגויות שאם אנחנו נקיים את התקנון כלשונו מדובר ב-38 ימים של דיונים, הרי הדבר חורג באופן קיצוני מאיזושהי מידה סבירה של השימוש בסעיף הזה של התקנון ולכן לא תהיה ברירה אלא ללכת לסעיף 98 שאני אומר לכם שמזמן לא נעשה בו שימוש.

איל ינון: זה נכון שיושב-ראש הקואליציה מדי שבוע מבקש לעשות בו שימוש, אבל לא נעשה בו שימוש, אלא לעניין התקציב, שבעיקר הוא נועד לכך.

דוד ביטן: - - -

איל ינון: פניתי לחברת הכנסת מיכאלי ואמרתי לה שלצערי הרב, אם הדברים לא יתכנסו לאיזה מימד זמן סביר, לא תהיה לנו, לייעוץ המשפטי, ברירה – אלא לגבות את יוזמתו של יושב-ראש הקואליציה לקיים סדרי דיון מיוחדים, ואני הראשון שייצר על כך כי יווצר תקדים שלדעתי הוא תקדים גרוע ביותר לאופוזיציה.

איל ינון: חברת הכנסת מיכאלי לא שיתפה אותי בהצעה שהיא הביאה בפני הוועדה כרגע, של 7 ימי עבודה של הכנסת, ואני מצטער לקבוע כי גם ההצעה הזו חורגת באופן קיצוני מהמתחם הסביר, בעיניי, ולכן אם האופוזיציה תעמוד על כך לא תהיה לנו ברירה אלא לגבות את הקואליציה ואת יושב-ראש הקואליציה - - -

<קריאות: - - -

יואב קיש: יושב פה לידי יושב-ראש הקואליציה שביקש בהסכמה עם מרכזת האופוזיציה לדחות את הישיבה שהיתה צריכה להיות פה ב-14:15 כדי שלא נגיע לזמנים האלה.

יואב קיש: הסכמנו לדחות ואמרנו שתבואו עם הצעה סבירה.

יואב קיש: חזרתם עם 7 ימי עבודה לכנסת.

יואב קיש: זה לעשות צחוק מיושב-ראש הקואליציה, זה לבוא לפה בידיים לא נקיות, זו לא הצעה אמיתית.

יואב קיש: תבואו בהצעה אמיתית, נהיה מוכנים לדון.

<קריאות: - - -

דוד ביטן: אפשר לדבר?

יואב קיש: אני רואה שזה דיון מתוח, אני אומר – מי שיקבל זכות דיבור הוא היחידי שידבר.

יואב קיש: מי שיפריע מייד ייקרא לסדר – קואליציה או אופוזיציה, לא אכפת לי.

יואב קיש: אנחנו ננהל פה עכשיו דיון שמקשיבים אחד לשני.

דוד ביטן: קודם כל, הניצול הזה באופן לא סביר של הזכות לפיליבסטר על ידי הגשת הסתייגויות לא הגיוניות, לא סבירות, לא קשורות לחוק, אפילו אפשר ללמד אותם בכיתה א', אפילו הם לא יבינו את ההסתייגויות האלה – במצב הזה אנחנו לא נסכים בשום פנים ואופן לאפשר את זה לאופוזיציה, ובשביל זה יש את תקנה 98 שאומרת שאנחנו יכולים לא רק בתקציב, אלא גם בעניינים אחרים - - - נכון שהיועץ המשפטי לא אוהב את זה, גם אני לא אוהב את זה, אבל לכל דבר יש הגיון וסבירות.

דוד ביטן: אנחנו לא נשב פה ימים וליליות על מנת שאתם תחייכו לנו או תחייכו בפייסבוק לציבור שלכם.

דוד ביטן: אני רוצה שהדברים יהיו הגיוניים.

איילת נחמיאס ורבין: - -

דוד ביטן: יש לנו שתי בעיות.

דוד ביטן: בעיה ראשונה היא באמת אורך הזמן.

דוד ביטן: לפי החישוב שעשינו, 8 ימים כפול 24 שעות – שזה לא מתקבל על הדעת - - -

מרב מיכאלי: אנחנו הסכמנו לרדת ל-3 ימים - - -

דוד ביטן: ודבר שני, הנושא של הצבעות – גם זה חשוב.

דוד ביטן: יש לנו הצעה גם לגבי נושא ההצבעות וגם לגבי נושא ההסתייגויות.

דוד ביטן: אני מוכן, הנה, בלי להגיד אפילו מה ההצעה שלנו – שהיועץ המשפטי יגיד מה סביר פה לגבי משך הזמן, ואני מוכן לקבל את זה מראש, אם אתם תסכימו לקבל את זה מראש.

דוד ביטן: אני מוכן – אתם מוכנים לזה?

דוד ביטן: לא שמעתי.

דוד ביטן: דבר שני, לעניין ההצבעות – גם, יושב-ראש הוועדה יגיד מה ההצעה שלנו, אלא אם אתם רוצים שהיועץ המשפטי יכריע, גם מקובל עלי.

יואב קיש: נעשה את זה בזמן קצר, אני לא הולך למרוח את הדיון הזה, יש שלושה דוברים.

אוסאמה סעדי: אדוני היושב-ראש, אדוני היועץ המשפטי לכנסת, חברי חברי הכנסת.

אוסאמה סעדי: אין חולק שמדובר בהצעת חוק בעייתית מאוד שיש בה קשיים משפטיים, חוקתיים, שמענו על עמדת היועץ המשפטי לממשלה, עמדת משרד הביטחון, עמדת משרד החוץ, עמדתו של היועץ המשפטי של הכנסת, היועצים המשפטיים של הוועדה המשותפת.

אוסאמה סעדי: לכן, זה לא שאנחנו באופוזיציה מגישים בכל שני וחמישי בכל חוק ובכל הצעת חוק- אתם יודעים שאנחנו בהרבה חוקים, גם אנחנו, כאופוזיציה, לפעמים לא מגישים הסתייגויות.

אוסאמה סעדי: הפעם באמת מדובר בתקדים מסוכן, בחוק מסוכן, ולכן הגשנו את מאות ההסתייגויות האלה.

אוסאמה סעדי: אני חושב שזו זכותנו וזכותו של כל חבר כנסת באופוזיציה לעלות על דוכן ובמליאה, לנסות להסביר ולשכנע על המסוכנות של החוק הזה, וגם על ההשלכות שלו – הן בישראל והן בחו"ל.

אוסאמה סעדי: אני לא חושב שצריך לקפח את זכותנו, לבוא ולקצוב לנו זמן בחוק הזה.

אוסאמה סעדי: אני יכול לדבר על זה שעות, אבל צריך באמת לתת לנו את האפשרות של הליך הוגן ואם אנחנו מדברים על 38 ימים ואנחנו - - -

דוד ביטן: הגשנו הסתייגויות סרק.

<קריאה: - - -

שולי מועלם-רפאלי: סרק, סרק.

<קריאות: - - -

שולי מועלם-רפאלי: ואם לא אז את 3 ו-4.

שולי מועלם-רפאלי: נו, באמת.

שולי מועלם-רפאלי: הרי אם הייתם מגישים רק הסתייגויות משמעותיות לא היינו יושבים היום 3 שעות.

יואב קיש: את נקראת לסדר פעם ראשונה.

דוד ביטן: בגלל זה תיקנו את התקנון.

אוסאמה סעדי: לא בגלל זה.

קארין אלהרר: אדוני, החוק הזה, לאורך כל תהליך החקיקה, גם בקריאה הראשונה - השתיקו פה הרבה קולות.

קארין אלהרר: לא נתנו ליועצים המשפטיים לדבר בצורה מסודרת.

קארין אלהרר: כל התהליך התנהל בצורה שלהגדיר אותו כדמוקרטית זו בעיה.

קארין אלהרר: זה הכלי היחיד שנשאר לאופוזיציה.

קארין אלהרר: אין לאופוזיציה כלי אחר כי אתם בקואליציה, אתם מכתיבים פה את הכל.

קארין אלהרר: אז אני חושבת שבמתחם הסבירות שאותו אתם שוקלים – כשאתם אומרים לא 38 ימים – בסדר גמור.

קארין אלהרר: 7 יממות זה סביר ביותר.

קארין אלהרר: לבוא ולהגיד שההצעה לא באה בידיים נקיות זו אמירה שהיא לא ראויה, אפילו.

קארין אלהרר: אני מאוד מעריכה את היועץ המשפטי לכנסת ואת יכולותיו.

קארין אלהרר: העניין הוא שאני חושבת שזה לא הגון, זה לא בסדר שהוא צריך להיות בעמדה כזו שהוא יהיה הבורר.

קארין אלהרר: אתם צריכים לכבד - - -

יואב קיש: אז הוא לא יהיה הבורר, בסדר.

יואב קיש: ירד מהפרק.

קארין אלהרר: אתה יכול לתת לי להשלים משפט ברצף, בלי לקטוע אותי?

קארין אלהרר: מה שאני אומרת, בסופו של דבר – אתם לא יכולים לבוא ולהגיד - - - המעוז האחרון שנשאר פה בהליך הדמוקרטי הוא המליאה.

קארין אלהרר: את זה הבנו – 38 ימים לא, אבל אתם לא יכולים להגיד זה או our way או the highway, וזה מה שאתם עושים.

קארין אלהרר: סעיף 98 זה- highway.

קארין אלהרר: דעו לכם שאם אתם משתמשים בסעיף הזה זה אות קלון לקואליציה.

דוד ביטן: אות קלון לאופוזיציה.

איילת נחמיאס ורבין: אני רוצה להגיד לכם – אני חושבת שכולנו בסך הכל מנסים.

איילת נחמיאס ורבין: ישבנו היום בוועדה המשותפת וניסינו לעשות את מה שהאופוזיציה צריכה לעשות במצב הדברים שבו הקואליציה מגישה חוק בלתי חוקי ובלתי חוקתי לדעת כל המומחים ללא יוצא מן הכלל, כולל היועץ המשפטי לממשלה שכאשר נוח לכם אתם נתלים בו שכשלא נוח אתם לא נתלים בו.

שולי מועלם-רפאלי: מעניין ממי למדנו, חברת הכנסת ורבין.

שולי מועלם-רפאלי: מעניין ממי למדנו.

איילת נחמיאס ורבין: אני לא עושה double standard בעניין הזה.

איילת נחמיאס ורבין: אני אומרת – ליועץ המשפטי לממשלה יש עמדה.

איילת נחמיאס ורבין: אני מאפשרת לו לחקור כשהוא צריך לחקור ואני גם שומעת את עמדתו בעניין החוק המיותר הזה, שצריך, זה הכל.

איילת נחמיאס ורבין: לכם זה לא נוח, אז אתם לא רוצים לשמוע.

שולי מועלם-רפאלי: כשזה לא נוח לכם, היועץ המשפטי לממשלה הוא היועץ המשפחתי לממשלה.

יואב קיש: אל תעני לה.

איילת נחמיאס ורבין: כיוון שהפריעו לי – תן לי להגיד את הדברים.

איילת נחמיאס ורבין: אני פונה אליך, איל ינון.

איילת נחמיאס ורבין: אתם חייבים לאפשר לנו להשתמש בכל האמצעים הפרלמנטריים באמת, ולא להעמיד אותנו באיזו מין מבוכה כזו כשאנחנו מבקשים לדבר על ההסתייגויות שלנו בחוק כל כך בעייתי ולהעמיד אותנו במצב שבו אנחנו צריכים עם יו"ר הקואליציה להסכים מראש לעמדה שאתה תציג למה הוא זמן סביר לדיון בנושא הזה.

איילת נחמיאס ורבין: זה חוק בעייתי, כולם יודעים את זה.

איילת נחמיאס ורבין: אמר את זה ראש הממשלה, אמר את זה שר הביטחון, כולם ללא יוצא מן הכלל אמרו את זה.

איילת נחמיאס ורבין: אומר שר הביטחון של הקואליציה, שלהם, לא שלי: אנחנו נתמוך בחוק אבל אני יודע שבבג"ץ יעצרו אותו.

איילת נחמיאס ורבין: איזו מין מדינת חוק זו?

איילת נחמיאס ורבין: איזו מין קואליציה זו?

איילת נחמיאס ורבין: ואז אתם באים בטענות לאופוזיציה?

איילת נחמיאס ורבין: למה לבוא בטענות לאופוזיציה?

דוד ביטן: בג"ץ לא יעצור את החוק.

<קריאות: - - -

איל ינון: אני באמת פונה לאחריות שלכם, חברי האופוזיציה.

איל ינון: העמדה שלכם עלולה להביא לכך שאנחנו ניצור תקדים רע מאוד.

איל ינון: בראש ובראשונה זה יפגע ביכולות שלכם בגלל - - -

איילת נחמיאס ורבין: - - -

יואב קיש: תני לו לענות.

איילת נחמיאס ורבין: אתה תאפשר לנו לשאול את היועץ המשפטי שאלות.

איילת נחמיאס ורבין: קודם כששאלתי שאלה לא נתת לו להשיב.

איל ינון: אני יודע לעמוד על הזכויות של האופוזיציה, ואני מופקד לשמור פה על כללי משחק הוגנים ותקינים ועל תקינות הליכי החקיקה.

איל ינון: אני מבקש גם להעיר, זה חשוב כי זה נאמר לפרוטוקול – לחברת הכנסת אלהרר שהעירה שהליכי החקיקה של החוק – לא ההליך שאנחנו מדברים בו עכשיו – היה בעייתי כי לא נתנו לאנשים לדבר.

איל ינון: למיטב ידיעתי זה לא נכון.

איל ינון: החוק הוא בעייתי ביותר, ההליך היה בסדר גמור.

איל ינון: שעות רבות של ישיבות.

איל ינון: כל המשפטנים שרצו לדבר – דיברו.

איל ינון: היועץ המשפטי של הוועדה, היועץ המשפטי של הכנסת, היועצים המשפטיים של הממשלה ומטעם כל גוף שרצה להופיע, ומבחינה הליכית עד עכשיו לא היתה כל בעיה עם החוק הזה.

איל ינון: עכשיו אנחנו כן נכנסים למקום שיכולה להיווצר בו בעיה.

איל ינון: לכן אני בא ואומר: אתם יוצרים פה תקדים שלדעתי הוא תקדים רע.

איל ינון: לא סתם אמרתי וחבר הכנסת ביטן הגיב בחיוך, שכל שבוע חבר הכנסת ביטן רוצה להפעיל את סעיף 98.

איל ינון: אתם במו ידיכם תגרמו לכך שיהיה לו את התקדים לבוא ולומר לי – הנה, הפעלנו פה את 98 לא רק על התקציב.

איילת נחמיאס ורבין: למה אתה מטיל את זה על האופוזיציה?

שולי מועלם-רפאלי: כי זה אתם עושים את זה, מה לעשות?

איילת נחמיאס ורבין: לא, מי שעושה את זה זאת הקואליציה בדורסנות שלה.

איל ינון: אני מוכן לקבל על עצמי, למרות שזה לא טבעי והיה עדיף שתגיעו אתם – קואליציה ואופוזיציה, להסכמות ביניכם, אגב, כפי שעשיתם עד היום, וכפי שהסתדרתם עד היום.

איל ינון: אז היה עדיף שזה ייעשה ככה.

איל ינון: אבל אם אי אפשר להגיע להסכמות אני מוכן לקבל על עצמי, ואני מבטיח דבר אחד – אם האופוזיציה, כמובן, מוכנה, היא לא חייבת לקבל את ההצעה של יושב-ראש הקואליציה.

איל ינון: אני מבטיח דבר אחד, זה לא יהיה 7 ימים, זה לא יהיה קרוב ל-7 ימים, זה כן יהיה משהו שיכאב לקואליציה מבחינת הזמן שזה ייקח, זה לא ייקח 3 שעות וגם לא 10 שעות, אבל זה יאפשר דיון רציני, זה יאפשר דיון מסודר, ויש לא מעט הצבעות בסיפור הזה.

איל ינון: לכן אני חושב שלמען המשך של התנהלות התקינה כאן בכנסת, ולמען זה שלא כל שבוע נפעיל את סעיף 98 אתם כן צריכים או להתכנס - - -

קארין אלהרר: אתם מאיימים?

קארין אלהרר: לא הבנתי.

קארין אלהרר: מה העניין?

איל ינון: לא מאיימים.

איל ינון: יש כאן מצב - - - סעיף 98 נועד בדיוק למצבים כאלה ש - --

עבדאללה אבו מערוף: אז אין טעם בכלל בפיליבסטר אם יש כלי כזה שמסנדל את כל האמצעים של האופוזיציה.

יואב קיש: יש גבול גם לפיליבסטר.

יואב קיש: הפיליבסטר לא יכול למנוע משילות.

שולי מועלם-רפאלי: פיליבסטר הוא לא אין סופי.

עבדאללה אבו מערוף: איך אומרים בערבית - - - זה לא הגיוני, בכלל.

איל ינון: בסופו של דבר - - -

מרב מיכאלי: האופוזיציה הואשמה פה בהאשמות חמורות, אני רוצה לענות.

עבדאללה אבו מערוף: אבל בכל זאת - - -

שולי מועלם-רפאלי: יש כלי שצריך להשתמש בו בשום שכל, ולא - - -

<קריאה: - - -

שולי מועלם-רפאלי: לא, לי אין שום מצוקה.

איל ינון: צריך לעשות הפסקה, לדבר ולבדוק את ההצעה.

יואב קיש: אני מכריז על חמש דקות הפסקה סיעתית.

מרב מיכאלי: אני מבקשת לענות לטענות שהועלו כאן כלפי האופוזיציה.

יואב קיש: את תדברי אחרי ההפסקה.

מרב מיכאלי: אני לא מוכנה.

יואב קיש: אני מנהל את הדיון.

מרב מיכאלי: אבל נאמרו פה דברים חמורים - - -

יואב קיש: ונאמרו דברים חמורים כנגד הקואליציה בדיונים שהיו פה.

יואב קיש: מרב, עם כל הכבוד.

יואב קיש: אנחנו עושים הפסקה עד 16:20.

שולי מועלם-רפאלי: הרי שמענו כל יועץ משפטי שביקשתם אז פתאום זה לא היה ממצה?

שולי מועלם-רפאלי: כי לא הייתם שם כל הזמן?

שולי מועלם-רפאלי: די כבר.

יואב קיש: אני מחדש את הישיבה.

יהודה גליק: חברי היקרים והמתוקים, חברותי היקרות והמתוקות מהאופוזיציה.

יהודה גליק: לפני כמה דקות מישהו הזכיר את הפיליבסטר וישר כולם קפצו ואמרו – מיקי איתן.

יהודה גליק: למה?

יהודה גליק: כי הוא הפעיל אותו פעם אחת.

יהודה גליק: כשמפעילים את כלי של פיליבסטר כל חודש, כל שלושה שבועות – זה מאבד את יוקרו וזה מבזה את הכנסת.

יהודה גליק: מכיוון שאני משוכנע שגם חברתי היקרה מרב מיכאלי וגם שאר החברים והחברות פה חשוב להם כבוד הכנסת וחשוב להם לא לבזות את הכנסת – מן הראוי לקיים דיון ענייני.

יהודה גליק: לגבי החוק הזה, אני לא מכיר נושא שעסקו בו כל כך הרבה.

יהודה גליק: אפילו חוקי היסוד של הכנסת לא עסקו כל כך הרבה, ודאי לא על חוק הגולן ועל ההתנתקות.

יהודה גליק: אז אני מציע, מרב יקירתי, אנא – הואילי בטובך להביע את הסכמתך לא הג'נטלמנית, סליחה – הנשית, להפעיל את כוח הקשב ולעשות דיון ענייני ולא דיון שמבזה אתכם, אתכן ואת הכנסת.

יהודה גליק: תודה.

קארין אלהרר: זה לא מבזה את הכנסת לחוקק חוק שבג"ץ מבטל.

אוסאמה סעדי: נתתי למיקי איתן יותר מדי - זה לא 27 שעות אומרים לי פה מהארכיון – 10 שעות ו:7 דקות.

ישראל אייכלר: משפט אינפורמטיבי לחדשים בכנסת – לפני התקדים הזה של מיקי איתן לא היתה כל הגבלה על זמן כשאדם מדבר במסגרת הסתייגות.

ישראל אייכלר: בגלל שהוא ניצל את הדבר הזה באופן מתוחכם, קבעו את החמש דקות להסתייגות.

ישראל אייכלר: זאת אומרת, תמיד - - - רק רציתי להביא לידיע

ישראל אייכלר: ת

ישראל אייכלר: כם שהמגבלה של חמש דקות על הסתייגות זה בגלל מיקי איתן.

אוסאמה סעדי: מה שאתם רוצים לעשות זה שכל האופוזיציה תדבר כמו מיקי איתן.

יוסי יונה: אדוני יושב-הראש, אני רוצה את תשומת לבך המלאה.

יוסי יונה: העובדה שהתקיימו מספר מקרים או אולי אפילו מקרים רבים של שימוש בכלי הזה זה בגלל שהיו המון חקיקות שערורייתיות ואנחנו מבקשים לנצל את זכותנו הפרלמנטרית לנצל את הפיליבסטר.

יוסי יונה: לכן אני אומר – אנחנו מבקשים להשתמש בכלי הזה שהוא כלי פרלמנטרי כדי להביע את ההסתייגות שלנו, את המחאה שלנו ביחס לחוקים שלדעתנו אין להם מקום בבית המחוקקים הזה, ואתם צריכים לכבד אותנו.

יוסי יונה: כל מה שעומד לרשות

יוסי יונה: כם זה אכן להגיע למשא ומתן שלנו, בתחום הזה לפחות, יש את היתרון.

יוסי יונה: אם אתם רוצים לבוא לקראתנו – תציעו הצעה.

שולי מועלם-רפאלי: אז שבעה ימים?

יוסי יונה: לא לגבי הזמן.

יוסי יונה: לגבי טיבם וטבעם של החוקים עצמם.

יהודה גליק: אה, אם נציע חוקים שמאלניים תסכימו אתנו.

יהודה גליק: תודה, חבר הכנסת יונה.

יואב קיש: אנחנו כאן בתפר הדין בין זכותה הלגיטימית של האופוזיציה להקשות על הליך החקיקה במקומות שהם חושבים – במיוחד במקום הזה, שהוא מאוד רגיש ומאוד שנוי במחלוקת, זה מצד אחד.

יואב קיש: מצד שני יש כאן את נושא המשילות ויכולת המשילות של הקואליציה.

יואב קיש: על הדבר הזה אנחנו בונים פשרה עם הייעוץ המשפטי ונגיש אותה במועד מאוחר יותר.

יואב קיש: אנחנו עושים הפסקה כרגע.

יואב קיש: נתכנס עוד פעם ונודיע מתי הישיבה מתחדשת.

יואב קיש: אני מחדש את הישיבה.

יואב קיש: אני רוצה להגיד כמה מילים לפני שנתחיל את הדיון.

יואב קיש: אנחנו בהשלמות של סוף הדיון הקודם וניתן לחברת הכנסת מיכאלי להתייחס.

יואב קיש: בעצם, מהבוקר אנחנו בתהליך של לנסות לגשר על הפערים ולייצר הסכמות בין האופוזיציה לקואליציה בנושא סדרי הדיון, לקריאה שנייה ושלישית לחוק להסדרת ההתיישבות ביהודה ושומרון.

יואב קיש: אני חייב להגיד שגם יושב-ראש הכנסת עשה מאמצים מיוחדים בניסיון להגיע לאיזושהי החלטה שתתקבל בהסכמה, ולא צלח בידו.

יואב קיש: אני חושב שברור לכולם בעניין הזה שהחוק הזה הוא חוק שיש לו משמעות כבדה גם בקואליציה וגם באופוזיציה וזה מסביר אולי את הסיבה שהגענו למצב שהגענו.

יואב קיש: לכן העלינו – יש פה הצעת החלטה שמצורפת פה לעיונכם לפי סעיף 98, שבו נקבעים סדרי הדיון לקריאה שנייה וקריאה שלישית להצעת חוק להסדרת ההתיישבות.

יואב קיש: לפני שאני אעבור עליה – חברת הכנסת מרב מיכאלי, זכות הדיבור שלך.

מרב מיכאלי: אני רוצה לפני, להגיד – אני רוצה קודם כל להגיד ליועץ המשפטי לכנסת שאמר פה דברים מאוד חמורים בעיניי כלפי האופוזיציה.

מרב מיכאלי: בעצם, אדוני היועץ המשפטי, האשמת אותנו בזה שבגלל האופוזיציה השתמשו בסעיף 98.

מרב מיכאלי: דיברת על הצורך בהתנהלות תקינה של הדיונים בכנסת.

מרב מיכאלי: אני רוצה להגיד לפרוטוקול שזה באמת במינימום – מאוד לא ראוי.

מרב מיכאלי: מי שעושים פה abuse, מתעללים - - -

דוד ביטן: - - -

מרב מיכאלי: אדוני יושב-ראש הקואליציה, כידוע לך אתה לא יודע לדבר בשקט.

מרב מיכאלי: מי שעושים פה abuse בתקנון באופן קבוע זה הקואליציה שהפכה את הפטור מחובת הנחה ללחם חוק באמת – חצי מהחוקים שהם מביאים.

מרב מיכאלי: הם לא יודעים שהוראות שעה הולכות לפקוע, פתאום מגלים שדצמבר מגיע.

מרב מיכאלי: במיוחד חוק כזה שאתה אמרת שהוא לא חוקתי, שהם מביאים אותו על הראש שלך, על הראש של חוות הדעת שלך, והם מביאים אותו מהיום להיום גם לוועדה, גם לפטור וגם למליאה, ובסוף בגללנו משתמשים בסעיף 98 – זו באמת הצגה לא ראויה ולא הגונה של הדברים.

מרב מיכאלי: אם יש משהו שהוא ביזוי הכנסת זה להעביר חוק שהקואליציה בעצמה אומרת: טוב, לא נורא, בג"צ יפסול אותו.

שולי מועלם-רפאלי: אתם אומרים את זה על דעתכם בלבד.

מרב מיכאלי: ממש לא.

מרב מיכאלי: ליברמן אמר את זה היום בקולו.

שולי מועלם-רפאלי: - - - חבר הכנסת שהגיש את הצעת החוק.

שולי מועלם-רפאלי: יושבים פה שני חברי כנסת מבין - - -

איילת נחמיאס ורבין: הוא רק שר הביטחון, רק שר הביטחון - - - סליחה.

מרב מיכאלי: בסדר.

מרב מיכאלי: אז שר הביטחון של הממשלה הזו אמר את זה.

מרב מיכאלי: אני יכולה להגיד שאחרות ואחרים אומרות את זה, אולי לא אמרו את זה לתקשורת אבל לנו הם בפירוש אמרו את זה, בצורה מאוד מפורשת.

מרב מיכאלי: זה ביזוי של הכנסת להעביר חוק – אמסלם, עכשיו זה אתה.

מרב מיכאלי: זה ביזוי של הכנסת להעביר חוק שהוא לא חוקתי ביודעין, שהיועץ המשפטי לממשלה אומר שהוא גם לא יגן עליו - זה מה שמבזה את הכנסת ולא ההפעלה של סעיף 98, כשאנחנו עושות ועושים כמיטב יכולתנו כדי למנוע מהחוק הזה, שכאמור, ראש הממשלה נתניהו שאמר לפרוטוקול שזה חוק שיביא אותנו להאג – שאנחנו עושים כל מה שאנחנו יכולים בשביל למנוע ממנו לעבור.

מרב מיכאלי: לכן אנחנו לא רואים סיבה להגיע להסכמות על החוק הזה כי אנחנו באמת לא מסכימים פה לשום דבר ועניין.

איל ינון: בתגובה לדברים שמתייחסים אלי – לא היתה לי כל כוונה כמובן לפגוע באופוזיציה, ואם האופוזיציה רואה את עצמה פגועה מדברי אני מתנצל על כך.

איל ינון: כל מה שדאגתי לו ועדיין אני דואג לו זה מיצירת התקדים שנוצר הערב, אני חייב לומר, לא בגללה של הקואליציה.

איל ינון: אני אפילו הופתעתי לטובה – אני אומר גם, נוכח הרגישות לקואליציה שיש בחוק הזה, בהצעת החוק הזו – מהנכונות להגיע להסכמות סדורות , להסכמות - -

דוד אמסלם: - - -

איל ינון: - - להסכמות סבירות בעניין הזה.

איל ינון: אני אומר בכנות – אני פוחד מהתקדים שייווצר כאן בהמשך הדרך כי לראשונה, בעצם, הוועדה קובעת בהתאם לסעיף 98 סדרי דיון בגלל היקף ההסתייגויות והדבר הזה עלול להוות תקדים.

איל ינון: אני מקווה שיושב-ראש הקואליציה, שבשיחה אצל יושב-ראש הכנסת בנוכחות יושב-ראש ועדת הכנסת ומזכירת הכנסת הצהיר שהוא לא יעשה בזה שימוש, בתקדים הזה, אני מקווה שכך אכן יהיה, אבל אני חייב לומר שאני מוטרד מזה.

איל ינון: עד היום הצלחנו להימנע מכך, וכן הצלחתם להגיע להבנות והסכמות.

איל ינון: אני חושב שכן צריך לעשות הפרדה - - -

מרב מיכאלי: אנחנו, אגב, הוכחנו לאורך השנתיים או השנה וחצי האלה שאנחנו באמת עשינו מאמצים להגיע להסכמות, גם כש - - -

איל ינון: דבר חשוב – צריך לומר שיש לעשות אבחנה והפרדה בין הצד המהותי לצד הפרוצדוראלי.

איל ינון: בצד המהותי יכולה להיות מחלוקת מאוד מאוד קשה, בין אם זה בינינו, הדרג המקצועי, לחברי הכנסת, בין אם זה בין החלקים השונים בכנסת אבל כשזה מגיע לצד הפרוצדוראלי אי אפשר להשתמש בקשיים החוקתיים והמהותיים שיש כאן – ואין ספק שיש כאן – כדי לסכל את האפשרות של רוב חברי הבית הזה שמעוניינים כנראה להעביר את הצעת החוק הזו.

מרב מיכאלי: הם לא הצליחו להביא את זה - - -

יואב קיש: ראשית, וזה חשוב לי, מרב, שתשמעי – ההצעה שלנו, כקואליציה היתה 12 שעות דיון ואז הולכים להצבעות, כולל גם התייחסות להצבעות.

יואב קיש: ישבנו עם היועץ המשפטי ואני הולך לקרוא את ההצעה בעקבות ההתייעצות אתו.

יואב קיש: מרב, מה שחשוב לי להגיד - - -

דב חנין: אין לזה תקדים בהיסטוריה של הכנסת.

יואב קיש: דב, חבל שבאת עכשיו.

דב חנין: אתם - - - מה זה חבל שבאתי?

דב חנין: בכנסת - - -

יואב קיש: חבל שבאת עכשיו.

יואב קיש: היית צריך לבוא עוד לפני שגמרנו הכל הכל.

אוסאמה סעדי: אבל יש הצבעות.

יואב קיש: אני מדבר על הדיון הקודם.

יואב קיש: הוא לא היה.

יואב קיש: דב לא היה בדיון הקודם והוא בא עכשיו, ואני מבין אותו כי מי שבא עכשיו לדיון ולא שמע - - - אני רוצה להגיד לך כמה דברים, דב.

יואב קיש: אני לא רוצה הפרעות, תנו לי רגע להעביר מסר שאני רוצה להעביר.

יואב קיש: גם אנחנו כקואליציה – אפילו עד עכשיו, כולל בישיבה הזו, אנחנו מנסים להימנע מלהשתמש בסעיף 98.

יואב קיש: אני אומר לך בכנות.

יואב קיש: אבל נוצר מצב שחוק שהוא מאוד שנוי במחלוקת בצורה מהותית מבחינת התוכן שלו – אמר את זה גם היועץ המשפטי שברמה הפרוצדוראלית לא יכול להיות שבגלל הפרוצדורה לא ניתן יהיה להעביר חוקים.

יואב קיש: אנחנו רצינו להוביל חקיקה.

יואב קיש: בהתחלה, אם היינו מעבירים את זה לפי סעיף 98 ללא התייעצות, דיברנו על 12 שעות דיון ואז הצבעה.

יואב קיש: התייעצנו עם היועץ המשפטי, נתנו פה הרבה מאוד שעות.

יואב קיש: אני מאוד אשמח ואני פונה אליכם לחשוב שוב, אם הוועדה הזו תוציא את זה כהסכמה ולא תחת סעיף 98, את ההצעה הזו שאני אומר לך שאנחנו, כקואליציה הלכנו כברת דרך ארוכה מאוד ממה שכביכול רצינו, כדי באמת להתחשב בכל ההצעות והשיקולים שעלו פה.

יואב קיש: עדיין אני אומר פה – שהוועדה הזו, בהנחה ולא תהיה הסכמה תלך להצבעה ותפעיל את סעיף 98 ותקבל כנראה את נוסח הטיוטה שמונח לפנינו.

יואב קיש: לפני שאני מקריא את נוסח ההצעה חבר הכנסת ביטן ביקש להתייחס.

דוד ביטן: קודם כל, אני חושב שההתקפה על היועץ המשפטי היא לא במקום.

דוד ביטן: גם הסכמנו בדיון הקודם לתת ליועץ המשפטי להחליט מה סביר או לא סביר בנסיבות העניין, והאופוזיציה לא הסכימה.

דוד ביטן: אני חושב שמה שיצא זו הצעה סבירה, הוגנת, שמאפשרת גם את זכות הטיעון והדיבור לחברי האופוזיציה וגם את האפשרות להצביע על ההסתייגויות המהותיות.

דוד ביטן: לגבי ניצול סעיף 98 – אנחנו עושים כל הזמן מאמץ גדול מאוד.

דוד ביטן: גם כשהייתי יושב-ראש ועדת הכנסת וגם כשהייתי יושב-ראש הקואליציה, לא לעשות שימוש בתקנה הזו, ואנחנו משתדלים כל הזמן להגיע להסכמות עם האופוזיציה על זכות הדיבור, על משך הדיבור, כשאני אמרתי כל הזמן שאין לי בעיה שיהיה פיליבסטר.

דוד ביטן: אני לא נגד פיליבסטר.

דוד ביטן: אני חושב שהוא אחד מזכויות היסוד של האופוזיציה, אבל צריך להשתמש בזה בהיגיון רב, ולא כל יום פיליבסטר, אין לזה שום תוחלת.

מרב מיכאלי: אנחנו לא עושים כל יום פיליבסטר.

מרב מיכאלי: ממש לא עושות כל יום פיליבסטר.

דוד ביטן: מה שהצעתי ליו"ר, אמרתי לו – אין לי שום כוונה לנצל את ההחלטה הזו כתקדים, מסיבה פשוטה, באמת, מדובר פה במקרה מאוד מאוד חריג שהאופוזיציה לא היתה מוכנה לוותר, והיה מדובר ב-38 ימי כנסת, שזה דבר לא הגיוני.

דוד אמסלם: אם נסכם את תאריך ההצבעה – תדברו שבועיים אפילו.

דוד אמסלם: מה הבעיה?

יואב קיש: לא, לא.

דב חנין: אני אהיה קצר, קודם כל כי אני, באמת כמו שאדוני אומר – לא השתתפתי בדיונים הקודמים לצערי.

דב חנין: אני מסתכל על ההצעה הזו ואני חושב שהיא מאוד חמורה.

יואב קיש: לא קראתי אותה, תן לי לקרוא קודם אם אתה רוצה להתייחס.

יואב קיש: אני מקריא את ההצעה שאנחנו נצביע עליה לפי סעיף 98: החלטת ועדת הכנסת בדבר סדרי הדיון בקריאה השנייה ובקריאה השלישית בהצעת חוק להסדרת ההתיישבות היהודית ביהודה ושומרון, התשע"ז-2017.

יואב קיש: לאור העובדה שחברי האופוזיציה הגישו להצעת חוק ההסדרה 227 הסתייגויות ועוד למעלה מ-300 הסתייגויות חלופיות שעל מרביתן חתומים רוב חברי האופוזיציה, דבר המאפשר לאופוזיציה לנמק את הסתייגויותיה במליאת הכנסת במשך עשרות ימים, ולאחר שבמהלך ישיבת ועדת הכנסת נציגי האופוזיציה הציעו לצמצם את זמן הנמקת ההסתייגויות ל-7 ימי עבודת כנסת, קבעה ועדת הכנסת כי מקרה זה מהווה מקרה יוצא מן הכלל בהתאם לסעיף 98 לתקנון, המצדיק קיום סדרי דיון מיוחדים, ובהתאם קבעה את סדרי הדיון הבאים: ביום שלישי, ד' בשבט, התשע"ז, 31.1.2017 – זה מחר, אחרי ציון היום המיוחד בעניין 100 שנה לארגון ניל"י, סביב השעה 5 אחר הצהריים, ייפתח הדיון בהצעת חוק ההסדרה והצגתה מטעם הוועדה.

יואב קיש: לאחר מכן תחל הנמקת ההסתייגויות שתימשך ברציפות עד השעה 9 בבוקר למחרת.

יואב קיש: ביום רביעי, למחרת, תיפתח המליאה בשעה 11 לסדר היום שנקבע מראש.

יואב קיש: לאחר מכן תימשך הנמקת ההסתייגויות בהצעת חוק ההסדרה ברציפות עד השעה 9 בבוקר למחרת.

יואב קיש: ביום שני, י' בשבט, התשע"ז, 2.2.2017, אחרי הצעות להביע אי אמון בממשלה או נאומים בני דקה תימשך הנמקת ההסתייגויות בהצעת חוק ההסדרה עד השעה 21:30.

יואב קיש: בשעה 21:30 עד 22:30 יושב ראש הוועדה ישיב למסתייגים ותינתן זכות דיבור לממשלה.

יואב קיש: ההצבעה תחל לא לפני השעה 22:30.

יואב קיש: סיעות האופוזיציה יקבעו את חלוקת הזמן וסדר הדוברים מהאופוזיציה בעת הנמקת ההסתייגויות.

יואב קיש: תינתן גם רשות דיבור למסתייגים או מבקשי רשות דיבור מקרב הקואליציה.

יואב קיש: יובהר כי במקרה שבו לא יהיו במליאה דוברים המבקשים לנמק הסתייגויות תינעל ישיבת הכנסת לאותו יום אף אם הדבר יהיה בשעה מוקדמת יותר מזו שצוינה לעיל כשעת סיום הישיבה.

יואב קיש: לעניין ההצבעה על ההסתייגויות – תתקיים הצבעה על לא יותר מ-100 הסתייגויות כפי שיקבעו נציגי האופוזיציה.

יואב קיש: מספר זה כולל גם את ההסתייגויות החלופיות.

יואב קיש: תתקיים הצבעה על כל הסתייגות שהממשלה תבקש להצביע עליה או על הסתייגות שהגיש חבר קואליציה שמבקש להצביע עליה.

יואב קיש: להצעת החוק יש 3 הסתייגויות כאלה.

יואב קיש: לעניין בקשה להצבעה שמית מצד חברי האופוזיציה או לבקשת סיעות הקואליציה או הממשלה לפי סעיף 35(ב) לתקנון – יוגשו לא יותר מ-5 בקשות לכל צד.

יואב קיש: אלה סדרי הדיון שאנחנו מציעים.

דוד אמסלם: אני לא מבין את הרעיון.

דוד אמסלם: אם אנחנו מסכמים תאריך הצבעה – מה זה מפריע לנו שהם יתחילו לדבר מיום חמישי, שישי, יבואו מוצאי שבת, ראשון, שני, ייקחו בחשבון רק שאני הבנתי מחבר הכנסת ביטן שיושב ראש הכנסת אמר שהפעלת הכנסת ליום עולה 300 אלף שקל ליום.

דוד אמסלם: שיסבירו לציבור למה צריך לשלם את ה-300 אלף שקל.

דוד אמסלם: הם לא יכולים להחזיק את המקל משתי קצותיו.

דוד אמסלם: אם הם רוצים לדבר ולבזבז כסף לריק - - -

איילת נחמיאס ורבין: - - -זכות ששמורה לקואליציה.

דוד אמסלם: אתם הופכים אותה - - - רוצים לדבר שבוע?

דוד אמסלם: דברו שבוע.

יואב קיש: הדמוקרטיה עולה כסף.

יואב קיש: ההצעה שלך היא טובה ואני רוצה להוסיף – אני מוכן.

יואב קיש: אם האופוזיציה תגיד שהיא רוצה עוד יום, שמעתם את המחיר – 300 אלף שקל ליום, הדמוקרטיה עולה כסף.

דוד אמסלם: - - - יום חמישי, יום שישי, מוצאי שבת.

דוד אמסלם: מה איכפת לך?

אוסאמה סעדי: עכשיו אתם דואגים ל-300 אלף שקל?

אוסאמה סעדי: בתקציב, כשישבנו – גם חמישי, גם ראשון – לא דאגתם - - -

<קריאות: - - -

דוד אמסלם: אוסאמה, זה אתם.

דוד אמסלם: אני מודיע לך – כל חוק שאנחנו מעלים אם אתם תסכמו אתנו 10 דקות – גמרנו.

דב חנין: אני הגעתי לדיון הזה לא בגלל חוק ההסדרה.

דב חנין: אם הממשלה רוצה להעביר את חוק ההסדרה, היא הרי תעביר.

דב חנין: אני אאבק נגד זה אבל בסדר, יש רוב ויש מיעוט.

דב חנין: אני הגעתי לדיון הזה כדי להבטיח את המינימום לדיון רציני בכנסת.

דב חנין: ההצעה הזו שאני מבין שהיא מוגשת על דעתו של היועץ המשפטי לכנסת, לצערי, האמנם כך, אדוני?

דב חנין: - -

איל ינון: כן.

דב חנין: - - היא הצעה שמבזה את הכנסת.

איל ינון: לא, זו לא הצעה שלנו, אבל היא על דעתנו.

איל ינון: כן.

דב חנין: על דעתך, אני אומר.

יואב קיש: בהסכמתו.

דב חנין: בהסכמתו.

דב חנין: זו הצעה שמבזה את הכנסת.

יואב קיש: לתפיסתך.

דב חנין: כל דבר שאני אומר הוא לתפיסתי.

דב חנין: אני רק מבטא את דעותי, אני אף פעם לא ביטאתי דעות של אחרים.

דב חנין: כל דבר שאני אומר הוא דעתי.

דב חנין: היא מבזה את הכנסת כיוון שאנחנו מדברים על דיון שהוא כולו בנוי משאריות.

דב חנין: אני לא מדבר על מסגרת זמן.

דב חנין: אפשר להתווכח על מסגרת זמן כזו או מסגרת זמן אחרת.

דב חנין: הדיון הזה הוא דיון של שאריות: ביום שלישי, אחרי היום הזה.

דב חנין: ואז נפסק הדיון ומתחיל דיון בנושאים אחרים ואז הדיון פתאום מתחדש, גם כן, בשאריות של זמן שמוקצה.

דב חנין: אני לא מדבר כרגע על מסגרת זמן.

יואב קיש: אם אתה רוצה את יום חמישי, כיום שמוקדש לזה, אתה רוצה עוד יום במיוחד, אנחנו מוכנים להוסיף את זה.

דוד אמסלם: אתה רוצה במוצאי שבת לבוא?

מרב מיכאלי: הוא מדבר, תן לו לדבר.

דב חנין: אני לא מדבר על כמה שעות.

דב חנין: כבר היו בכנסת תקדימים, כולל תקדימים שלא אהבתי אותם על כמה שעות נתנו לדיון.

דב חנין: אני מדבר על צורה של דיון.

יואב קיש: יש לי הצעה שאולי תפתור לך את זה.

יואב קיש: הוא אומר שהוא רוצה רציפות דיון.

יואב קיש: אני מוכן, אם זה הניין, שנתחיל ביום רביעי, כמו שפה תוכנן, סעיף - - -

דוד ביטן: לא, לא.

יואב קיש: תקשיב עד הסוף, אל תתפרץ.

יואב קיש: יום רביעי יתחיל הדיון בסיום החקיקה הפרטית, מתי שמסתיים היום, מתי שתוכנן פה, ונוסיף את כל יום חמישי – מלא.

דוד אמסלם: למה?

דוד אמסלם: תוסיפו את הלילה של יום רביעי.

יואב קיש: כן.

יואב קיש: רביעי וחמישי.

דוד ביטן: ואז יתחילו - - -

יואב קיש: אני רוצה לבוא לקראת האופוזיציה במקרה הזה, בסדר?

דוד ביטן: - - -

<קריאות: - - -

יואב קיש: אתה רוצה לבטל את סדר היום של יום רביעי?

יואב קיש: דב, זו גם אפשרות.

יואב קיש: אם אתה רוצה, נבטל את סדר היום של יום רביעי.

יואב קיש: אין לי בעיה, דב, אני אתך.

יואב קיש: אם זו הבעיה – אני אתך.

דב חנין: אני אומר – יש לכנסת ימי עבודה.

יואב קיש: אנחנו מנסים להגיע להסכמות.

דב חנין: אני לא מציע לכנסת לעבוד ביום שישי וביום שבת או ביום חמישי, חבר הכנסת אמסלם.

דב חנין: אני מציע שייקבע לדיון הזה זמן רצוף, שהדיון יתנהל ברצף.

דב חנין: אם אתם חושבים ואתם רוצים, וזה דחוף לכם כל כך שזה דוחה דברים אחרים - תדחו דברים אחרים אבל שיהיה דיון עם התחלה, בסוף הדיון תהיה הצבעה - - -

מרב מיכאלי: אני לא יכולה לדבר ככה.

מרב מיכאלי: מצטערת.

יואב קיש: אני פונה אליך בשאלה אמיתית.

יואב קיש: אני אומר לך, יש כוונה אמיתית של הקואליציה לא להשתמש בסעיף 98.

יואב קיש: בכנות, אנחנו רוצים להימנע מזה.

יואב קיש: אני אומר לך – אני מוכן לעשות שינויים.

יואב קיש: אם אתם רוצים ומה שמפריע זה מה שאמר עכשיו דב - - -

דוד ביטן: אבל אין היגיון להפסיד את יום שלישי, אתה לא מבין?

יואב קיש: הם רוצים.

יואב קיש: כל ההיגיון זה שהם רוצים.

דוד אמסלם: תן לו לדבר מיום רביעי בלילה, מה איכפת לך?

מרב מיכאלי: ממש.

מרב מיכאלי: נוותר על החקיקה של האופוזיציה?

מרב מיכאלי: בחייך, באיזה עולם?

יואב קיש: אתה רואה?

יואב קיש: האופציה השנייה – בשביל לשמר את מה שדב חנין ביקש, אין יום שלישי.

יואב קיש: יום רביעי, אחרי החקיקה הפרטית מתחילים ומוסיפים את כל יום חמישי.

יואב קיש: אתם רוצים את זה?

יואב קיש: זה עדיף לכם?

מרב מיכאלי: - - - עכשיו עכשיו בגלל שדחוף לראש הממשלה להעביר את החקיקות שלו אז עכשיו צריך לפתוח את הכנסת ביום חמישי, ולהביא את כולם ביום חמישי?

אוסאמה סעדי: מה הלחץ?

יואב קיש: אין לחץ.

יואב קיש: יום שני תהיה ההצבעה.

אוסאמה סעדי: אתה אומר – אני לא מוכן לדחות.

אוסאמה סעדי: למה?

אוסאמה סעדי: זה לא קשור לעמונה, עמונה לא בפנים.

אוסאמה סעדי: מה הלחץ שאתם מכניסים את כולנו - - -

<קריאות: - - -

יואב קיש: אני מבין שאתם רוצים שהחוק הזה לא יעבור.

יואב קיש: את זה אנחנו לא ניתן.

מרב מיכאלי: אם יורשה לי – החוק הזה, אם אתם תרצו להעביר אותו, הוא יעבור.

מרב מיכאלי: אין לנו ספק בזה ואנחנו לא מתבלבלים בעניין הזה אבל צריך להגיד שלא עומד פה, בשונה מהתקציב, שאם הוא לא עובר עד תאריך מסוים אז הממשלה בסכנה, בשונה מהוראת שעה שעלולה לפקוע ואסור לאשר אותה - - -

יואב קיש: אבל לא נתתם הצעה ריאלית .

יואב קיש: אתם הלכתם לפרוטוקול בשביל למנוע משילות.

יואב קיש: זה לא יקרה.

יואב קיש: זה לא יקרה.

מרב מיכאלי: לא בשביל למנוע משילות, בשביל באמת להקשות על התהליך כמו שיש לנו זכות תקנונית לעשות.

מרב מיכאלי: אנחנו מעולם לא אמרנו שנדבר 38 יום.

יואב קיש: אמרתם 7 ימים.

דב חנין: יש לי הצעה מעשית – להפסיק את הישיבה עד השעה 21:00, לאפשר לנו להתייעץ באופוזיציה.

יואב קיש: רבותי, אני מחדש את הדיון.

יואב קיש: אני מבין שאין שום הסכמות.

יואב קיש: אני מעלה להצבעה את החלטת ועדת הכנסת בדבר סדרי הדיון בקריאה השנייה והקריאה השלישית.

אוסאמה סעדי: אני רוצה להגיד מה עמדת האופוזיציה.

אוסאמה סעדי: אנחנו יצאנו להתייעצות?

אוסאמה סעדי: אז אני רוצה להגיד כמה מילים.

יואב קיש: אוסאמה, ידידי.

יואב קיש: אני עשיתי הפסקה רק בשביל לשמוע אם מרב מיכאלי חזרה עם הצעה שמקובלת עליה.

יואב קיש: אין כזה דבר?

יואב קיש: אנחנו הולכים להצבעה.

יואב קיש: החלטת ועדת הכנסת בדבר סדרי הדיון בקריאה השניה והשלישית בהצעת חוק להסדרת ההתיישבות ביהודה ושומרון – כפי שקראתי קודם.

יואב קיש: מי בעד?

יואב קיש: ירים את ידו.

יואב קיש: בעד ההצעה – 7

יואב קיש: נמנעים – אין ההצעה נתקבלה.

אוסאמה סעדי: מבקש רביזיה.